El primer esment escrit "Scuibu" data del 1196. El nom, d'origen danès, significa poble al bosc. S'hi han trobat restes d'assentaments del neolític i l'època del bronze. Situat a l'antiga ruta comercial de l'Ossenweg, s'hi han excavat restes de 36 cases d'un poble dels vikings. El municipi es va crear el 1873, durant la reforma administrativa prussiana, uns anys després de la Guerra dels Ducats a la fi de la qual Prússia va annexionar Slesvig-Holstein.